Cuneiform Tablet Kt c/k 1515 (AKT 9a 68)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ḫa-nu-nu ù šu-IŠTAR-ma a-na IŠTAR-ba-ni qí-bi-ma lá-ma šu-IŠTAR i-li-kà-ni ma-ṣí-DINGIR mì-ma TÚG.ḪI-tí-kà a-na wa-aḫ-šu-ša-na i-ta-ba-al 4 GÚ AN.NA šu-uq-lá-tim DUMU pu-šu-ke-en₆ i-na É kà-ri-im iṣ-ba-at-ma i-na a-lá-ak šu-IŠTAR TÚG ša ki-ma AN.NA a-na aḫ-ša-lim i-tù-ru aḫ-ša-lim ri-ig-ma-am i-dí-ma kà-lá AN.NA a-na aḫ-ša-lim ú-ta-šé-er a-na ma-lá té-er-tí-kà 3 šu-uq-lá-tim ku-nu-ki-kà ni-ip-ṭù-ur-ma 2 GÚ 20 ma-na 9 GÍN AN.NA ù li-wi-sú a-na aḫ-ša-lim ni-dí-in ší-tí AN.NA-ki-kà 1 GÚ LÁ 10 GÍN i-na ku-nu-ki-ni iš-tí aḫ-ša-lim i-ba-ší iš-tù ni-is-ḫa-at AN.NA-kà É kà-ri-im nu-ša-bi₄-ú ra-bu-tám šu-uq-lam ša i ḫa-ra-nim ma-ṣí-DINGIR ip-ṭù-ru a-na ša-du-i-tí-kà i-na É kà-ri-im ik-lu-ú ma-lá TÚG-tí-kà SIG₅ ša <gap> i-na É kà-ri-im e-ší-im il₅-qé-ú-ni ú-lá ni-tí-ṣí 9 TÚG.ḪI-kà i-na É kà-ri-im e-li-ú-nim ù šu-nu iš-tí aḫ-ša-lim-ma i-ba-ší-ú